**Stane Kavčič** (Ljubljana, 30. oktobar 1919. – Ljubljana, 27. mart 1987), učesnik Narodnooslobodilačke borbe i društveno-politički radnik SFR Jugoslavije i SR Slovenije. Od 1967. do 27. novembra 1972. godine obavljao je funkciju predsednika Izvršnog veća skupštine SR Slovenije.

Biografija
----------

Stane Kavčič rođen je 30. oktobra 1919. godine u Ljubljani. Pre Drugog svetskog rata delovao je u sindikatima. Član Komunističke partije Jugoslavije postao je u julu 1941. godine.

Za vreme rata bio je sekretar Okružnog komiteta KP Vrhnika, sekretar Pokrajinskog komiteta Saveza komunističke omladine Jugoslavije za Sloveniju, član Centralnog komiteta SKOJ-a i predsednik Ujedinjenog saveza antifašističke omladine Jugoslavije. Bio je izabran za člana Slovenačkog narodnooslobdilačkog saveta i Antifašističkog veća narodnog oslobođenja Jugoslavije 1943. godine.

Posle rata obavljao je mnoge društveno-političke i partijske funkcije:

* organizacioni sekretar Centralnog komiteta KP Slovenije
* potpredsednik Prezidijuma Narodne skupštine NR Slovenije
* predsednik Saveta za prerađivačku industriju, energetiku i ekstratkivnu industriju Vlade NR Slovenije
* potpredsednik Izvršnog veća NR Slovenije
* član plenuma Saveznog odbora Socijalističkog saveza radnog naroda Jugoslavije od 1945. do 1953. godine
* predsednik Republičkog veća Saveza Sindikata Slovenije
* član Centralnog komiteta SK Slovenije od 1945. do 1969. godine
* član Izvršnog komiteta CK SK Slovenije (vodio ideološku komisiju)
* član Centralnog komiteta Saveza komunista Jugoslavije od 1952. do 1972. godine
* član Izvršnog komiteta CK SKJ do 1972. godine
* predsednik Izvršnog veća skupštine SR Slovenije od 1967. do 27. novembra 1972. godine

Na Devetom kongresu SKJ 1969. godine, izabran je za člana Predsedništva. Bio je član Saveta narodne odbrane SFR Jugoslavije, član Republičke konferencije SSRN Sloveije, predsednik Komisije Izvršnog veća SR Slovenije za izradu nacrta dugoročnog ekonomskog i političkog razvoja Slovenije i predsednik Odbora Izvršnog veća za društveno-sistemska pitanja. Bio je poslanik Republičke skupštine i poslanik Savezne skupštine u dva saziva.

Krajem 60-ih i početkom 70-ih godina bio je jedan od glavnih slovenačkih zagovornika liberalizacije i reforme privrede, zbog čega je u novembru 1972. godine bio prisiljen dati ostavku na mestu predsednika Izvršnog veća skupštine SR Slovenije i istupiti iz Predsedništva Saveza komunista Jugoslavije. Ostatak života nije smeo da politički nastupa u javnosti.

Umro je 27. marta 1987. godine u Ljubljani.

Literarni rad i odlikovanja
---------------------------

Njegovi radovi iz oblasti publicistike izdani su 1964, 1965. i 1967. godine u četiri knjige pod naslovom „Samoupravljanje".

Nosilac je Partizanske spomenice 1941. Ordena narodnog oslobođenja, Ordena Republike sa zlatnim vencem, Ordena zasluga za narod sa zlatnom zvezdom, Ordena bratstva i jedinstva sa zlatnim vencem i ostalih odlikovanja.

Literatura
----------

***Stane Kavčič*** na Wikimedijinoj ostavi

* *Jugoslovenski savremenici: ko je ko u Jugoslaviji*. „Hronometar", Beograd 1970. godina.

| * p
* r
* u
Premijeri Slovenije |
| --- |
| Premijeri NR Slovenije(1945–1953) | SR SlovenijaSR Slovenija
* Boris Kidrič
* Miha Marinko
 |
| Predsjednici Izvršnog vijeća NR/SR Slovenije(1945–1990) | SR SlovenijaSR Slovenija
* Miha Marinko
* Boris Kraigher
* Viktor Avbelj
* Janko Smole
* Stane Kavčič
* Andrej Marinc
* Anton Vratuša
* Janez Zemljarič
* Dušan Šinigoj
 |
| Premijeri Slovenije(1990–) | Zastava premijeraZastava premijera
* Lojze Peterle
* Janez Drnovšek
* Andrej Bajuk
* Janez Drnovšek
* Anton Rop
* Janez Janša
* Borut Pahor
* Janez Janša
* Alenka Bratušek
* Miro Cerar
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 25464579
* LCCN: nr90001218
* ISNI: 0000 0001 1046 9767
* GND: 121653706
* SUDOC: 10056089X
* CONOR.SI: 26664803

 |